ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป
2 ก.พ. 2559

การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: ผันผวนในกรอบพักฐาน
– ตลาดหุ้นไทยเช้านี้ปรับลงเล็กน้อย หลังราคาน้ำมันปรับตัวลดลงต่อเนื่อง โดยช่วงเช้านี้ยังปรับลดลงใกล้เคียงระดับ 30 ดอลลาร์ต่อบาร์เรล 
  – แม้ปัจจัยภายนอกจะค่อนข้างผันผวนจากตัวเลขเศรษฐกิจสำคัญๆในต่างประเทศและกระแสการใช้มาตรการกระตุ้นเศรษฐกิจ อย่างไรก็ตามคาดว่ากนง. น่าจะยังคงอัตราดอกเบี้ยที่ระดับเดิมต่อไปในวันพรุ่งนี้ หลังเฟดเริ่มมีแนวโน้มชะลอการปรับขึ้นอัตราดอกเบี้ย ซึ่งน่าจะส่งผลให้ต่างชาติมีโอกาสกลับเข้ามาเก็งกำไรในตลาดหุ้นไทยอีกครั้ง
– มอง SET บ่ายวันนี้ น่ายังคงซื้อขายในกรอบพักฐาน โดยกำหนดจุดถอยที่ 1275 จุด มองกรอบบ่ายนี้ที่ 1285-1300 จุด
– กลยุทธ์พอร์ตระยะสั้น: คงสัดส่วนพอร์ตที่ 50% โดยให้เน้นซื้อเมื่ออ่อนตัว ขณะยังคงถือสถานะ INTUCH, TVT, AAV, MTLS, PLAT และ BH  
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,293.74 เปลี่ยนแปลง -3.60 จุด มูลค่าการซื้อขาย 20,079ลบ.
ดัชนีพยายามทรงตัวภายในกรอบแนวโน้ม แต่สัญญาณจากเครื่องมือให้น้ำหนักทางลบ ดังนั้นบ่ายอาจอ่อนตัวลงมายังแนวรับถัดไปที่ 1285 จุดได้ โดยปรับแนวต้านลงมาที่ 1,300-1,305 จุด
 
CPALL/41.75
ยกตัวขึ้นมาพร้อมการกลับมาส่งสัญญาณซื้อของเครื่องมือระยะสั้น แนวโน้มดี ลุ้นทดสอบ High ก่อนหน้าได้ “เก็งกำไร”แนวรับ 41.00 แนวต้าน 43.00 Cut loss 40.00 บ.
 
CPR/7.60
ราคาดูมีแนวโน้มว่าจะขึ้นตามสัญญาณจากเครื่องมือหลักๆ และ Volume ที่ไหลเข้ามาอย่างหนาแน่น “เก็งกำไร”แนวรับ 7.45 แนวต้าน 7.85 Cut loss 7.30 บ.
 
SGP/10.40 
กำลังทดสอบ EMA-75 คาดจะผ่านได้ตามแรงซื้อและสัญญาณจากเครื่องมือหนุน ลุ้นต่อไป EMA-200 ได้ “เก็งกำไร”แนวรับ 10.20 แนวต้าน 11.00 Cut loss 10.00 บ.
 
ตลาดอนุพันธ์
กลยุทธ์
S50H16/806.40
Long ที่เปิดไว้ 812 จุด ตัดขาดทุนไปตอนเช้า สถานะใหม่ ขึ้นขายลงซื้อในกรอบ 800 – 810 จุด เป้าหมายทำกำไร 7 จุด ตัดขาดทุนจากจุดเปิด 3 จุด
 
TMBH16/2.54
Long ที่เปิดไว้ 2.52 บาท รอทำกำไร 2.62 บาท ตัดขาดทุนหากหลุด 2.50 บาท
 
GFG16/19,080
Long ยังไม่ได้ รอเปิดอีกครั้งที่ 19,050 บาท เป้าหมายทำกำไร 19,200 บาท ตัดขาดทุนหากหลุด 19,000 บาท
 
BRG16/1,207
Short ตอนเช้ายังไม่ได้ รอเปิดอีกครั้งที่ 1,225 บาท เป้าหมายทำกำไร 1,200 บาท ตัดขาดทุนเหนือ 1,235 บาท
 
USDH16/35.74
Short ไม่ได้เปิด รอเปิดอีกครั้งที่ 35.78 บาท เป้าหมายทำกำไร 35.70 บาท ตัดขาดทุนเหนือ 35.81 บาท
 
อนุพันธ์เด่นเชิงเทคนิค
S50H16 / ราคาปิด 806.40 จุด เปลี่ยนแปลง -2.80 จุด
กราฟ 10 นาที ย่อตัวลงมา โดยที่ MACD ให้สัญญาณลบใต้เส้น Zero Line มองเป็นการพักฐานในรอบของการรีบาวด์ รอรับเมื่ออ่อนตัว วางจุดถอย 797 จุด รับ 803, 800 จุด ต้าน 810, 814 จุด  